ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О ПОРЕЗУ НА ДОБИТ ПРАВНИХ ЛИЦА

Члан 1.

У Закону о порезу на добит правних лица („Службени гласник РС”, бр. 25/01, 80/02, 80/02-др. закон, 43/03, 84/04, 18/10, 101/11, 119/12, 47/13, 108/13, 68/14-др. закон, 142/14, 91/15-аутентично тумачење, 112/15, 113/17, 95/18, 86/19, 153/20 и 118/21), у члану 34. став 1. брише се.

Досадашњи став 2, који постаје став 1, мења се и гласи:

„Ликвидациони, односно стечајни управник обвезника подноси пореску пријаву и порески биланс у року од 60 дана од дана регистрације у регистру органа надлежног за вођење регистра:

1) покретања поступка ликвидације са стањем на дан који претходи дану регистрације;

2) окончања, односно обуставе поступка ликвидације са стањем на дан који претходи дану регистрације;

3) отварања поступка стечаја са стањем на дан који претходи дану доношења решења суда о отварању поступка стечаја;

4) почетка примене плана реорганизације са стањем на дан који претходи дану правноснажности решења суда о потврђивању плана реорганизације.”.

У досадашњем ставу 3, који постаје став 2, речи: „односно реорганизација,” бришу се, а речи: „обвезник из става 1. овог члана” замењују се речима: „ликвидациони, односно стечајни управник обвезника”.

После досадашњег става 3, који постаје став 2, додаје се нови став 3, који гласи:

„Обвезник у поступку реорганизације подноси пореску пријаву и порески биланс у складу са чланом 63. став 3. овог закона.”.

У ставу 4. речи: „настављању стечајног поступка банкротством” замењују се речима: „банкротству стечајног дужника”.

Став 5. мења се и гласи:

„Стечајни управник обвезника из става 4. овог члана подноси пореску пријаву и порески биланс у року од десет дана од дана регистрације у регистру органа надлежног за вођење регистра:

1) правноснажног решења о банкротству стечајног дужника са стањем на дан који претходи дану правоснажности тог решења;

2) правноснажног решења о закључењу стечајног поступка банкротством, односно правноснажног решења о обустави стечајног поступка услед продаје стечајног дужника као правног лица, са стањем на дан који претходи дану правоснажности тог решења.”.

Додају се ст. 6. и 7, који гласе:

„У случају брисања огранка нерезидентног обвезника пореска пријава и порески биланс подносе се у року прописаним ставом 1. тачка 2) овог члана.

За испуњење обавезе пореза на добит утврђене пореском пријавом поднетом по окончању поступка ликвидације солидарно одговарају чланови друштва које је престало ликвидацијом до висине вредности имовине која им је појединачно припала у поступку ликвидације утврђене у складу са прописима којима се уређује опорезивање добити правних лица.”.

Члан 2.

У члану 63. став 4. речи: „обвезник из члана 34. став 1. овог закона” замењују се речима: „ликвидациони, односно стечајни управник обвезника”, а речи: „ставом 2. тог члана” замењују се речима: „чланом 34. став 1.”.

У ставу 5. речи: „Порески обвезник” замењују се речима: „Стечајни управник обвезника”.

Став 6. мења се и гласи:

„Изузетно од става 3. овог члана, у случају статусне промене која има за последицу престанак друштва, пореска пријава подноси се у року од 60 дана од дана уписа статусне промене у надлежном регистру, а подноси је правни следбеник друштва које је престало да постоји у статусној промени. Уколико има више правних следбеника пореску пријаву подноси законски заступник друштва које престаје да постоји услед статусне промене.”.

После става 6, додаје се нови став 7, који гласи:

„У случају статусних промена подела и издвајање правни следбеници друштва над којим је извршена статусна промена, дужни су да поднесу Пореској управи извештај о реализацији поделе права и обавеза правног претходника у року од 60 дана од дана уписа статусне промене у надлежном регистру.”.

Досадашњи ст. 7. и 8. постају ст. 8. и 9.

У досадашњем ставу 9, који постаје став 10, после речи: „члана 5. овог закона” додају се запета и речи: „као и извештаја из става 7. овог члана,”.

Члан 3.

Подзаконски акти из члана 63. став 9. Закона о порезу на добит правних лица („Службени гласник РС”, бр. 25/01, 80/02, 80/02-др. закон, 43/03, 84/04, 18/10, 101/11, 119/12, 47/13, 108/13, 68/14-др. закон, 142/14, 91/15-аутентично тумачење, 112/15, 113/17, 95/18, 86/19, 153/20 и 118/21), ускладиће се са одредбама овог закона у року од 30 дана од дана почетка примене овог закона.

Члан 4.

Овај закон ступа на снагу осмог дана од дана објављивања у „Службеном гласнику Републике Србије”, а примењује се од 1. јануара 2025. године.